Internacionalni sistem jedinica - "SI sistem"
PB - 164
Rezime: U ovom seminarskom ću pričati o "Internacionalnim SI sistemu jedinica", o tome kako je nastao, gdje se koristi a gdje ne. Imati ćete priliku da vidite koje su to mjerne jedinice koje pripadaju "SI sistemu" te osnovne razlike između metričkog i imperijskog sistema.

Internacionalni sistem jedinica ili skraćno SI sistem je nastao 1960. godine na 11. zasjedanju Generalne konferencije za Tegove i Mjere (franc. Conference Géneralé des Poids et Mesures). Ured je osnovan 1875. godine, kada je 17 država potpisalo Dogovor o metru (Convention du Mètre). 
Slika 1. BIPM Zasjedanje [1]
Opšte usvojena skraćenica "SI" potiče iz francuskog jezika: "Le Systeme International d'Unities". Međunarodni sistem jedinica je sistem mjernih jedinica koji je zakonom propisan u svim državama svijeta osim: Sjedinjenih Američkih Država, Mijanmara i Liberije.  Smatra se da je SI sistem produkt Francuske revolucije te se nakon iste ovaj sistem proširio po cijelom svijetu. U početku se definisala dužina (distanca), masa i vrijeme, dok su kasnije razvojne nauke pokazale da se može dodati električni naboj ili električna struja da bi se proširilo mnoštvo osnovnih količina pomoću kojih bi se mnoge druge metrološke jedinice mogle lako definisati. Pored metričkog sistema postoji i imperijski sistem. Imperijski sistem mjera je prvi put određen 1824. godine britanskom odredbom o mjerama i težinama (British Weights and Measures Act) .

Slika 2. Upotreba sistema [2]
SI sistem je trenutno podijeljen na tri klase veličina i to:

· osnovne jedinice

· izvedene jedinice

· pomoćne jedinice

Osnovne fizičke veličine u SI sistemu jedinica

	Naziv osnovne fizičke veličine
	Osnovna jedinica

	
	Naziv
	Oznaka

	Dužina
	metar
	m

	Masa
	kilogram
	kg

	Vrijeme
	sekunda
	s

	Jačina električne struje
	amper
	A

	Termodinamička temperatura
	kelvin
	K

	Količina supstance
	mol
	mol

	Svjetlosna jačina
	kandela
	cd


Tabela 1. SI sistem - osnovne veličine 

-Metar je mjerna jedinica za dužinu i jedna je od osnovnih mjernih jedinica u Međunarodnom sistemu. Definicija metra je usvojena 1975. godine i glasi:
"Jedan metar [m] je rastojanje koje pređe u vakuumu ravan elektromagnetni talas za 1/299792458 dijelova sekunde"
Dužinu možemo mjeriti raznim uređajim i pomagalima, kako analognim tako i digitalnim. Neki od njih su: pomično mjerilo, mjerni listić, linijar, metar, odometar, kurvimetar, tahometar itd.

Slika 3. Uređaj za mjerenje dužine kablova [3]

-Kilogram je mjerna jedinica za masu te je jedna od osnovnih mjernih jedinica u Međunarodnom sistemu. Definicija kilograma glasi:
"Jedan kilogram [kg] je prototip u obliku cilindra od legure platine (90%) i iridijuma (10%) prečnika 39 mm i iste visine a čuva se u Međunarodnom birou za mjere u Sevru pored Pariza (1889 g.)"

Slika 4. Najpreciznija sfera težine 1kg [4]

-Sekunda je mjerna jedinica za vrijeme te je jedna od osnovnih mjernih jedinica u Međunarodnom sistemu. Naziv potječe od podjele sata i stupnja na manje dijelove (lat. pars minuta secunda: drugi manji dio). Definicija sekunde glasi: 

"Jedna sekunda [s] je jednaka 9,192631770 ·10^9 perioda zračenja koje odgovara prelazu između dva hiperfina energijska nivoa (F=4 mF=0 i F=3 mF=0) osnovnog stanja
 2S 1/2atoma 133Cs (1967 g.)."
Mjerni instrumenti pomoću kojih mjerimo vrijeme mogu biti: sat, pješčani sat, kalendar, kronometar, sunčani sat itd. Atomski sat ima u sebi cezijev izotop 133 koji se pobuđuje na preskakanje s jednog na drugu energetsku razinu, te se po njemu ravnaju svi ostali satovi.

Slika 5. Atomski sat [5]

-Amper je mjerna jedinica za Jačinu električne struje. Ime je dobio po André-Marie Ampèreu, jednom od glavnih pronalazača na području elektromagnetizma. Definicija ampera glasi:

"Jedan amper je takva jakost konstantne električne struje koja će prolazeći kroz dva paralelna vodiča beskonačne dužine i zanemarivog poprečnog presjeka, razmaknutih jedan metar u vakuumu, prouzrokovati silu između vodiča od 2·10–7 njutna po metru dužine vodiča."

Slika 6. Andre-Marie Ampere [6]

Mjerni instrumenti pomoću kojih mjerimo jačinu električne struje mogu biti: ampermetar, galvanometar, multimetar ili unimetar.
-Kelvin je mjerna jedinica za termodinamičku temperaturu. Jedinica je dobila ime po Williamu Thomsonu, prvom baronu Kelvinu, zvanom i lord Kelvin. Definicija Kelvina glasi:
"Jedan kelvin [K] je jedinica termodinamičke temperature i predstavlja 1/273,16 dio termodinamičke temperature trojne tačke vode (1967 g.)."

Slika 7. Kelvin u usporedbi sa Celzijusem [7]

Mjerni instrumenti pomoću kojih mjerimo termodinamičku temperaturu mogu biti: termometar, pirometar, bimetalni termometar, piranometar, termoskop itd.
- Mol je mjerna jedinica za količinu supstance. Definicija mola glasi: 

"Jedan mol [mol] je količina supstance (gradiva) u sistemu koji sadrži onoliko elementarnih čestica (gradivnih elemenata) koliko ima atoma u 0,012 kg ugljenika 12C (1971 g.). Kada se koristi jedinica mol mora da bude specificirana vrsta čestica, a to mogu da budu atomi, molekuli, joni, elektroni, druge čestice ili određene grupe takvih čestica."

Slika 8. Proces plinske kromatografije [8]

Neke od tehnika koje se koriste za mjerenje količine supstance su: plinska kromatografija, masena spektrometrija, turbidimetrija itd.

-Kandela je mjenra jedinica za jačinu svjetlosti. Definicija kandele glasi:

"Jedna kandela [cd] je svetlosna jačina, u datom pravcu, iz izvora koji emituje monohromatsko zračenje frekvencije ν=540⋅10^12 [Hz](ili talasne dužine λ=555 nm) a ima u tom pravcu intenzitet zračenja od 1/683 [W/sr] (1979 g.)."

Slika 9. Lux-metar [9]

Mjerni instrumenti pomoću kojih mjerimo jačinu svjetlosti su: denzitometar, fotometar, lux metar itd.
Izvedene fizičke veličine u SI sistemu jedinica

Kao što sama riječ kaže "izvedene" fizičke veličine su dobijene kombinacijama osnovnih mjernih jedinica. Neke od izvedenih fizičkih veličina su: 

	Naziv izvedene fizičke veličine
	Osnovna jedinica

	
	Oznaka
	Mjerna Jedinica

	Površina
	P
	m^2

	Brzina
	V
	km/h

	Sila
	F
	N

	Energija
	E
	J

	Pritisak
	p
	Pa

	Frekvencija
	f
	Hz (1/s)

	Električni naboj
	q
	C


Tabela 2. SI sistem - izvedene veličine
Na ovim primjerima vidimo kako su izvedene fizičke veličine nastale. Npr. Sila je izvedena fizička veličina čija je mjerna jedinica Njutn (N) a to je je iznos sile kojom je potrebno djelovati na tijelo mase 1 kilogram da bi se ono ubrzalo za 1 metar u sekundi na kvadrat.
Energija je izvedena fizička veličina i njena mjerna jedinica je Džul (J), definira se kao rad obavljen (energija utrošena) djelovanjem sile od jednog njutna na putu duljine jednog metra.

Slika 10. Dinamometar [10]

Postoje mnogi mjerni instrumenti kojima se mogu mjeriti izvedene fizičke veličine a neki od njih su: dinamometar, analitička vaga, anemometar, brzinomjer, variomentar, kantar, stroboskop itd. Ovi nabrojani uređaji se koriste za mjerenje brzine (kako kretanja tijela tako i kretanja vjetra), mase, sile, frekvencije itd. 
Pomoćne/dopunske fizičke veličine u SI sistemu jedinica

	Naziv dopunske fizičke veličine
	Jedinica

	
	Naziv
	Oznaka

	Ugao u ravni
	radijan
	rad

	Ugao u prostoru
	steradijan
	sr


Jedan radijan [rad] se definiše kao centralni ugao nekog kruga, koji na kružnici isijeca luk čija je dužina jednaka njegovom poluprečniku r:
α[rad] = l/r [m/m] 

Slika 11. Radijan [11]

Jedan steradijan [sr] je jedinica za prostorni ugao. Prostorni ugao se definiše tako što se oko tačke O nacrta sfera radijusa r, a onda se na sferi odabere površina S. Dio prostora koji 

ograničavaju izvodnice koje polaze iz tačke O i obilaze konturu površine S predstavlja prostorni ugao Ω. Jedan steradijan je prostorni ugao koji na proizvoljnoj sferi radijusa r odseca površinu S jednaku kvadratu poluprečnika sfere:
Ω[sr] = S / r^2 [m^2 / m^2]

Slika 12. Steradijan [12]

Imperijski sistem mjera

Za  razliku od metričkog sistema mjera, imperijski je prvi put određen 1824. godine, pa je unapređivan sve do 1959. godine, a uveden je u upotrebu u Ujedinjenom Kraljevstvu i kolonijama uključujući i Britansku zajednicu naroda. Ovaj sistem i dalje postoji u nekim zemljama kao što su: Ujedinjeno Kraljevstvo, Indija, Hong Kong, Kanada, Australija, Novi Zeland itd. Ovaj sistem se dijeli na: 

· Mjere za dužinu
· Mjere za površinu

· Mjere za zapreminu

· Mjere za masu

· Tlak i temperatura

Neke od mjera koje koristi imperijski sistem su: 
1. stopa, jard, milja, liga

2. rod, aker

3. unca, pinta, galon

4. funta, stijena, tona

Uporedimo ova dva sistema mjera:

1 stopa = 304,8 mm

1 jard   = 914,4 mm

1 aker  = 4047 m^2

1 galon = 4,564 l

Izmjena SI sistema

Međunarodni komitet za težine i mjere (BIPM) predložio je 23. revidirane definicije osnovnih jedinica SI sistema, na razmatranje na 26. Generalnoj konferenciji o težinama i mjerama (CGPM). Očekuje se da će formalno glasanje, zakazano za 16. novembar 2018, biti odobreno, a nove definicije će stupiti na snagu 20. maja 2019. Metrički sistem je prvobitno zamišljen kao sistem mjerenja koji je izveden iz nespojivih fenomena. Kada je metrički sistem prvi put uveden u Francuskoj 1799. godine, tehnička ograničenja su zahtevala upotrebu artefakata kao što su prototipni merač i prototip kilograma. Godine 1960. merač je redefinisan u smislu talasne dužine svjetlosti iz određenog izvora, što ga čini izvodljivim od prirodnih pojava, ostavljajući prototip kilogramu jedini artefakt na osnovu koga zavise definicije SI jedinice. Ako se predložena redefinicija prihvati, metrički sistem (SI) će po prvi put biti potpuno izvodljiv od prirodnih pojava.
Biti će i dalje sedam osnovnih jedinica (sekunda, metar, kilogram, amper, kelvin, mol i kandela). Od njih, kilogram, amper, kelvin i mol biće redefinisani biranjem tačnih numeričkih vrednosti za Planckovu konstantu, elementarni električni naboj, Boltzmannovu konstantu i Avogardov broj. Dok, metar i kandela su već definisani fizičkim konstantama i neophodno je samo uređivati njihove sadašnje definicije. Nove definicije će poboljšati SI bez promjene veličine bilo koje jedinice, čime obezbeđuju kontinuitet sa trenutnim mjerenjima. 

U cilju podsticanja komunikacije, svijesti i debate o budućnosti SI, u februaru 2011. godine BIPM (Bureau International des Poids et Mesures) stvorio je nekoliko namjenskih web stranica o budućnosti SI sistema. Veb stranice su posvećene objašnjavanju "novog SI" i omogućavaju pristup Nacrt rezolucije A, kao i Nacrt poglavlja 2. narednog izdanja SI brošure.

BIPM-ova "Nova SI" veb stranica takođe sadrži prezentacije na sastanku Kraljevskog društva, održanom u Londonu 24. i 25. januara 2011. godine, na temu: Novi SI: Jedinice mjerenja zasnovane na osnovnim konstantama.
Zaključak
Tema ovog seminarskog rada je bila Internacionalni sistem jedinica "SI sistem". Dobili smo predstavu kako i gdje se koriste metrički i imperijski sistemi te smo njihovom usporedbom zaključili da je metrički sistem pristupačniji, jednostavniji i da se u mnogo većem broju koristi u svijetu. Vidjeli smo da za metrički sistem postoje mnogi mjerni instrumenti koji nam tačno pokazuju vrijednosti kako osnovnih mjernih jedinica tako i izvedenih. Izmjena SI sistema može donijeti velike promjene u budućnosti. Svakako će poboljšati tačnost u mjerenju i računanju što može spriječiti da male greške se razvijaju i postaju veći problemi.

